Instal·lacions – Escola Frederic Mistral – Tècnic Eulàlia\nEl centre de Tibidabo\nSituat al costat del Parc de la Font del Racó, comprèn les aules corresponents a les quatre línies de 3 i 4 anys que té l’escola, més tots els serveis necessaris per al seu funcionament: pati, menjador, sala de migdiada, sales de psicomotricitat i de jocs, aules de música i les sales de professors i de visites.\nComprèn les aules corresponents a les sis línies de l’Educació Primària més les quatre aules de 5 anys. A més, té els espais dedicats a patis, cuina i menjador, autocar, gimnàs i vestidors, biblioteca, sales d’informàtica, aules de plàstica i de música, auditoris per a grups reduïts i un altre, remodelat recentment, amb capacitat per a 300 persones.\nEn acabar la Primària, els i les alumnes del centre de Tibidabo passen al de Sarrià per cursar l’etapa de l’Educació Secundària Obligatòria i el Batxillerat.\nL’edifici principal és una construcció singular neogòtica dedicada, a la planta baixa, a Educació Infantil, que té dues línies. A les plantes superiors hi ha el servei de cuina i menjador, un auditori amb capacitat per a 220 persones, despatxos per a visites, infermeria, recepció i direcció.\nEls altres dos edificis, un d’ells de recent construcció, estan dedicats a les cinc línies de Secundària, al primer i al segon pis, i a les diferents modalitats del Batxillerat a la planta baixa. Hi ha dues plantes inferiors, amb les aules complementàries de Batxillerat, els laboratoris, els tallers i les aules d’informàtica i tecnologia. També hi ha la biblioteca i un petit complex esportiu amb dos gimnasos i uns vestidors, situats a sota de les pistes poliesportives.\nLes dues línies d’alumnes que van al Parvulari de Sarrià s’incorporen al centre de Tibidabo per fer l’Educació Primària. En el moment del Batxillerat, del qual es fan totes les modalitats, s’hi afegeixen els i les alumnes procedents de l’Escola Avenç, de Sant Cugat del Vallès, i de l’Escola Ramon Fuster, de Bellaterra.


CANÇONS i MÚSIQUES DELS AVIS: La fiera malvada\nOn la va aprendre: la cantava la seva àvia, Maria Sarrà, filla de Medinyà, a la vora del foc.\nTerra de Jesusalem,\nn'és una terra molt aspra;\nmolta gent s'hi és perduda\nni morts ni vius s'hi trobaven.\nUn dia es va descobrir\nper dos soldats que hi passaven,\nde l'arcova en va sortir\nla dita fiera malvada.\nEls soldats que la mataran\ntindrà la hisenda pagada.\nSi en fou viu com si en fou mort\ncolor no en té a la cara.\n(Que es veu que aquesta fiera era la que matava la gent... i aquests soldats la varen descobrir... i es veu que un hasta es va desmaiar... io ho sé que deia una cosa aixís... al veure aquella fiera tan grossa, eh? Però io no la sé més...).\nObservacions: Francesc Pelagi Briz la recull al volum cinquè de "Cansons de la terra V" l'any 1877 amb el nom de "Santa Marta", a l'Obra del Cançoner Popular n'hi ha recollides algunes versions (a St. Llorenç Savall 1924-1925 per exemple) i al Cançoner de Pineda, de Sara Llorens, l'any 1931.\nEs tracta però d'un romanço molt més antic, del qual se'n conserven diverses edicions dels s.XVIII i XIX, en català i castellà. Al bloc Quiro news hi ha escrita una entrada sobre aquesta cançó. Un exemple en català fotografiat del Fons Etnogràfic de Josep Maria Massip i Gibert:\n* Enregistraments realitzats el maig i juliol de 2014 per Albert Massip.


A 1565 quilòmetres de distància\nA 1565 quilòmetres de distància parteix d'una recerca prèvia sobre el grup anarcosindicalista La Mano que aprieta, presumpte autor al juliol de 1936 de l'assassinat de Joseph Mitchell, llavors gerent de La Escocesa, a conseqüència de l'acomiadament d'uns treballadors de la fàbrica.\nArran d'aquesta recerca, vaig saber a través de l'Arxiu Municipal de Poblenou que al gener de 1939 tota la documentació i arxiu de la CNT-FAI va partir de Barcelona a l'interior de caixes de fusta per a dirigir-se a l'Institut Internacional d'Història Social d'Amsterdam (IIHS), just abans de la fi de la Guerra Civil. Aquesta mesura va ser presa de manera preventiva per a evitar que aquesta informació fos destruïda sota el mandat de Franco.\nNo obstant això, no va ser fins a 1947 que aquestes caixes, xifrades entre 40 i 48 segons diferents informes, van arribar al seu destí al IIHS. Aquestes, van romandre dipositades durant un llarg temps a França i al Regne Unit abans d'arribar finalment a Amsterdam. Això va ser pel fet que la Segona Guerra Mundial estava a punt d'esclatar, la qual cosa despertava el temor que els arxius poguessin acabar sent destruïts en mans d'Hitler.\nUna d'aquestes caixes, que es creia extraviada, va ser trobada de manera fortuïta després d'haver desaparegut durant dècades de camí al seu destí en el IIHS. El seu contingut és una miqueta revelador, en tant que aquesta caixa recull desenes de documents i textos mai abans revelats que donen explicacions – a vegades una miqueta enigmàtiques i altres vegades certament contradictòries – sobre la formació del grup anarquista La Mano que aprieta.\nNo obstant això, aquesta caixa té una particularitat: cada vegada que s'usa, ofereix documents de manera aleatòria i fragmentada, creant diferents narratives o teories sobre la història del grup anarquista.\nTotes dues imatges corresponen a la instal·lació a la Fàbrica de La Escocesa durant els mesos de novembre i desembre de 2020. Fotografies de Marla Jacarilla\n*Crédits de la imatge del projecte: Cajas con la documentación de la CNT-FAI depositadas en el IIHS de Ámsterdam. 1980 (FAL). En: Gràfica anarquista. Fotografia i revolució social. 1936-1939. Ajuntament de Barcelona, 2020.\nAquest projecte ha rebut una ajuda econòmica concedida per l'Institut de les Indústries Culturals i les Arts de la Regió de Múrcia (ICA), dirigida a professionals de les arts plàstiques i visuals per al desenvolupament de projectes.\nEl desenvolupament tecnològic del projecte ha estat realitzat gràcies a la col·laboració de TMTMTM, associació de producció, recerca i experimentació tecnològica.


El rescat de la resta de menors i del monitor atrapats a la cova s'interromp almenys 10 hores perquè ara cal reposar els equips d'aire comprimit\nRedacció 08/07/2018 - 07.28 Actualitzat 09/09/2020 - 09.22\nEls equips de rescat han aconseguit treure de la cova de Tham Luang amb vida els quatre primers menors que estaven atrapats des del 23 de juny junt amb 8 companys més i un monitor de futbol.\nEl governador de la província de Chiang Rai ha confirmat que quatre dels menors rescatats ja han estat traslladats en bon estat a l'hospital provincial. La resta de nens i el monitor els rescataran entre les properes 10 a 24 hores perquè ara cal reposar les botelles d'aire comprimit.\nNarongsak Ossottanakorn, portaveu oficial de l'operatiu, no ha volgut precisar l'estat de salut dels rescatats ni tampoc la seva identitat.\nEn l'operació de rescat participen 90 submarinistes: 40 són tailandesos i altres 50 són d'altres països.\nA l'exterior de la cova esperen dos helicòpters i desenes d'ambulàncies per atendre els menors. Alguns periodistes sobre el terreny han vist marxar ambulàncies amb les sirenes enceses:\n Helier Cheung (@HelierCheung) July 8, 2018\nEl responsable del departament de Salut de la província de Chiang Rai, que participa en l'operatiu, ha confirmat la sortida dels primers menors de la cova:\n"Dos dels nens estan fora. En aquests moments els estan atenent a l'hospital de campanya prop de la cova. Els estem fent una exploració física. Encara no els hem traslladat fins a l'hospital"\nL'operació per rescatar els 12 nens tailandesos i el seu monitor atrapats ha començat aquest matí a les 10 hora local (la matinada hora d'aqui). Tot i que es preveia que l'operació duraria entre tres i quatre dies, el dispositiu s'ha accelerat perquè les condicions dins els passadissos que porten fins a la gruta on estaven els menors han millorat.\nDivuit submarinistes, cinc d'ells experts de la Marina tailandesa, intentaran treure'ls bussejant per les cavitats inundades. Es preveu que l'operació s'allargui tres o quatre dies.\nS'ha pres la decisió de treure'ls immediatament davant la previsió de més pluges que podrien inundar la cavitat on estan atrapats. Ahir dissabte, les autoritats tailandeses van aconseguir estabilitzar els nivells d'oxigen dins la cova.\nA mig matí ha començat a ploure amb força a l'exterior de la cova. Si l'aigua torna a entrar amb força dins la cavitat es podria complicar l'operació de rescat dels menors.\nSegons ha explicat Narongsak Ossottanakorn, portaveu dels responsables de l'operació, s'ha pres la decisió de començar el rescat atès que el nivell de l'aigua que inunda parcialment la gruta ha baixat de forma important i permet que els menors puguin fer part del camí a peu:\n"És el moment més adequat per treure'ls. Podran caminar ara en moltes parts del camí."\nL'operació ha estat qualificada d'alt risc, tot i que el nivell de l'aigua que inunda parcialment les grutes ha disminuït i els nens podrien caminar una gran part del trajecte.\nL'equip de rescat de la Marina tailandesa ha publicat un emotiu missatge a Facebook tot just abans d'entrar a la cova i iniciar la complicada operació de salvament on afirmen esperançats "Els portarem a casa":\nDijous, un expert submarinista de la Marina tailandesa va morir quan tornava de portar bombones d'oxigen fins a la cova. El bus es va quedar sense oxigen en el trajecte de tornada cap al camp base, que podia allargar-se fins a 11 hores.\nEl trajecte fins a la sortida de la cova es preveu que sigui molt lent. Els passadissos són estrets, hi ha poca visibilitat i corrents d'aigua. A més, s'ha de tenir en compte que molts dels nens no saben nedar.\nLes operacions de rescat de cada menor s'estan fent de forma gradual: els primers a ser rescatats han estat els nens que estaven en millors condicions físiques i psicològiques. Les autoritats calculen que el camí fins a la sortida pot durar onze hores.\nUn grup de metges i personal d'assistencia sanitària s'ha desplegat en punts accessibles de la cova per donar atenció als menors a mesura que vagin arribant i també s'han habilitat mitjans per permetre un trasllat d'emergència del grup fins a un hospital en cas necessari.\nLes autoritats han donat ordres als prop de mil periodistes i fotògrafs acreditats d'abandonar la zona mentre es fa el rescat.\nSuspenen provisionalment el rescat dels nois tailandesos\nRescatats els primers nois de la cova de Tailàndia


Anticorrupció demana 10 anys de presó per a Castedo i Alperi per suposadament arreglar el PGOU\nLa Fiscalia Anticorrupció sol·licita penes que sumen 10 anys de presó per als exalcaldes d'Alacant, els 'populars' Luis Díaz Alperi i Sonia Castedo, per suborn, revelació d'informació privilegiada i tràfic d'influències, en la causa separada del Cas Brugal que investiga com suposadament es va arreglar el Pla General d'Ordenació Urbana (PGOU) de la ciutat.\nA més, la fiscalia sol·licita cinc anys d'inhabilitació per a Alperi com a suposat autor d'un delicte continuat de prevaricació. En total, per a Alperi el fiscal reclama que siga inhabilitat per a càrrec públic durant 29 anys mentre que per a Castedo demana 24 anys d'inhabilitació.\nPer la seua banda, per a l'empresari Enrique Ortiz, la fiscalia sol·licita huit anys i dos dies de presó pels delictes de corrupció d'autoritats o funcionaris públics, aprofitament d'informació privilegiada i tràfic d'influències per particular sobre funcionari públic o autoritat i prevaricació. Així mateix, li reclama 10 anys d'inhabilitació per un delicte continuat de prevaricació.\nA més de les penes privatives de llibertat el ministeri públic ha sol·licitat multes que ascendeixen a 86 milions d'euros per a Enrique Ortiz; 63 milions per a Luis Díaz Alperi i 126,5 milions per a Sonia Castedo en considerar-la responsable del delicte continuat de tràfic d'influències en concurs medial amb el de prevaricació.\nAixí mateix, la fiscalia també sol·licita penes de 10 anys de presó per al germà de l'exalcaldessa, José Luis Castedo, i per a l'advocat Francisco Javier Gutiérrez pels delictes de suborn, revelació de secrets, tràfic d'influències i prevaricació, així com multes per valor d'1,5 milions d'euros, acusats d'arreglar al·legacions al PGOU a través del bufet d'advocats Salvetti, participat pels acusats.\nD'altra banda, en la causa també figura com acusat el germà del constructor, Virgilio Ortiz, i altres tres persones per a els qui sol·licita penes que oscil·len entre els 3 mesos i l'any i mig de presó i multes d'entre 14.500 i 162.000 euros pels delictes de corrupció d'autoritats o funcionaris públics, i els obliga així mateix el pagament d'1,3 milions d'euros de multa pels costos suportats per l'Ajuntament durant la tramitació del PGOU.\n"IMMENSOS INTERESSOS" D'ORTIZ\nEn el seu escrit de qualificació, el fiscal anticorrupció afirma que "la confidencialitat" en la redacció del PGOU alacantí durant els governs d'Alperi i Castedo "va resultar sistemàticament vulnerada pels acusats en favor dels immensos interessos urbanístics" d'Enrique Ortiz.\nAixí, el ministeri fiscal afirma en el seu escrit de qualificació que Ortiz mantenia amb Alperi i Castedo "una relació d'amistat íntima, ja des dels anys anteriors als fets objecte d'acusació", no obstant açò especifica que els acusats "procuraven que tal relació no transcendira a l'exterior, encobrint-la en tals ocasions com merament institucional".\nSobre l'amistat entre l'empresari i els exalcaldes 'populars', el fiscal assegura que "es projectava igualment cap al benefici dels interessos econòmics d'Ortiz com a empresari en l'àmbit urbanístic", de manera que el constructor "era garant que els interessos d'índole personal" d'Alperi i Castedo foren "atesos amb promptitud i diligència" perquè intercediren al seu favor en la redacció del PGOU malgrat el "deure d'abstenció previst en la legislació administrativa" que havien de guardar Castedo i Alperi respecte als expedients que afectaren els interessos d'Ortiz.\nSobre aquest tema, l'acusació pública considera que "l'accés" d'Ortiz a la informació reservada sobre l'ordenament urbanístic de la ciutat "li va beneficiar, avançant-se a la seua adquisició, en futures requalificacions de sòl", i reitera que "l'empara que li va ser dispensat des de la màxima estructura política municipal li va franquejar l'ordenació, al seu interés, de moltes de les seues apetències urbanístiques en sòls en els quals, o bé era ja propietari o partícip, o bé ho va anar a conseqüència de l'adquisició avantatjosa de terrenys".\nSobre Sonia Castedo el fiscal motiva la seua acusació de tràfic d'influències en concurs medial amb prevaricació en considerar que en els plens d'abril de 2009 i maig de 2010 va acordar l'aprovació provisional del PGOU -anul·lat en el ple municipal de febrer de 2015 després del canvi de govern- sent "plenament conscient que amb tal decisió es consumava, ara de manera oficial i definitiu des del Consistori, el suport sistemàticament brindat per ella al llarg del temps a Enrique Ortiz" des dels seus càrrecs de regidora d'Urbanisme primer i alcaldessa després.\nDONS I BENEFICI\nD'altra banda, la Fiscalia Anticorrupció estableix que, "a més dels dons no quantificables com la contractació laboral" d'amics i familiars d'Alperi i Castedo en les empreses d'Ortiz, el constructor va entregar als exalcaldes alacantins dons per valor de 453.157 euros per a Alperi i de 259.899 euros per a Castedo.\nA més, el ministeri públic cita un informe de la Regidoria d'Urbanisme que xifra en més de 42 milions d'euros el benefici econòmic dels terrenys interessats per Ortiz en comparació de les determinacions arreplegades en el PGOU anterior de 1987; i considera que les actuacions dels acusats van comportar una sèrie de despeses per a les arques municipals respecte a la tramitació del PGOU d'1,3 milions d'euros.\nEls hospitals de Torrevieja i Vinalopó canvien lliteres per cotxes teledirigits per a portar els xiquets al quiròfan 0\nRescaten amb símptomes d'ofegament una xiqueta de 4 anys d'una piscina a Guardamar del Segura 0


L'ombra d'un somni: Bon Nadal i feliç 2012!\nBon Nadal i feliç any nou que gracioses les cançons\n22 de desembre de 2011 a les 16:38\nL'esperit nadalenc ens invaeix Laura! jajaja. Molt bon nadal i a passar les festes amb la família que ara és el que toca. Ens veiem l'any que ve carregats de bons próposits (com sempre).\n22 de desembre de 2011 a les 16:52\nDelaesencia ha dit...\nEm quedo amb l'última nadala, em sembla molt interessant!! xD\n22 de desembre de 2011 a les 17:08\nm'agraden molt!! els dels pitufos es bonisim!! jajajja bon nadal a tothom !! <3\n22 de desembre de 2011 a les 22:30\njajajaja molt bona manera de felicitar les festes :)\n23 de desembre de 2011 a les 11:21\nooooooooo jo m'he enamorat dels pitufines, i un pare noel poc articulat jijiji, bonissimes festes Laura, espero que no t'invaeixi el carbó el dia de res eh jujuju. Bon Nadal! (:\n23 de desembre de 2011 a les 11:58\nA mi també m'han agradat molt. Bon nadal a tothom i disfruteu molt de les festes i, a descansar! ;)\n25 de desembre de 2011 a les 13:04\nBones festes i cap d'any a tothom! Laura sense cap dubte el vídeo que més m'agrada és el de Disney, amb aquest personatges tan bonics.\nUs desitjo un bon nou any a tots i que acomiadeu aquest any amb bons moments per alguns i mals per a altres però amb felicitat i ganes de començar un nou any. Sobretot amb forces perquè per a tots nosaltres que ara estem a Batxillerat ens fan falta.Però tots sabem que en aquest nou any tot anirà millor.\nAixí que gaudiu i continueu descansant. Petons :)\n28 de desembre de 2011 a les 11:55\nFeliç any nou per a tots els seguidors del blog i també per als que estàn inscrits però el tenen abandonat (m'inclueixo jijiji)\nEspero que tots hàgiu descansat molt aquestes vacances i que els reis us hagin portat moltes forces per continuar endavant, per cumplir els vostres propósits, per aconseguir les vostres metes, però sense oblidar en ser feliç; en somriure sempre i en pensar que el millor regal per a qualsevol persona, sobretot ara que estem en crisis, és un somriure!


CONSTRUÏM CABANES A CASA - Sortir amb nens\nPer fer a casa » Jocs per a nens » Jocs infantils per fer a casa » CONSTRUÏM CABANES A CASA\nConstruïm cabanes a casa!\nLes cabanes no només són coses del camp o del bosc, també es poden fer a casa! I fins i tot el material pot canviar, des d’una cabana normal fins a fer-les amb objectes que tots tenim a mà. A més a més, fer una cabana pot ajudar als més petits a tenir un petit racó on jugar o fer algunes coses de forma individual. Des de Sortir amb nens et donem idees per fer cabanes a casa.\nCabanes al balcó, al pati o al jardí\nCabanes amb coixins\nCabanes amb llençols\nCabanes on dormir\nCabanes al llit\nCabanes on jugar\nAquestes són les típiques cabanes que veiem a les pel·lícules d’indis, i tot i semblar difícils, es poden fer a casa! Unim quatre bastons per la part de dalt i col·locant cadascun d’ells formant un quadrat. Incorporem una manta o llençol pel damunt, i ja hi podrem entrar.\nSi tenim terrassa a casa, o un pati o un petit jardí, es pot aprofitar per a moltes coses, i una d’elles és per fer una cabana! La podem comprar o bé fer-la nosaltres mateixos. D’aquesta manera, els nens poden jugar a l’exterior i fer-se una mini caseta.\nFins i tot amb coixins! I al mateix saló. Agafem els coixins del sofà i muntem una caseta amb tres parets i una teulada. Sempre la podrem decorar com vulguem, amb joguines, mantes, i a jugar!\nLes cabanes també les podem fer a la nostra habitació, i de fet no calen coixins ni bastons, només un llençol i una corda que uneixi dos extrems, on al damunt col·locarem un llençol o manta. A dins estaran els nostres somnis per jugar amb ells!\nI si estem a l’exterior, per què no hi dormim també? Però hem de tenir bons coixins, mantes i molts contes per passar una gran nit.\nEl llit és un altre lloc on fer cabanes, sobretot si el que volem és amagar-nos! I es poden fer tant damunt del llit com sota, sempre que hi tinguem suficient espai.\nCabanes per jugar, és clar! Una bona cabana on estiguin totes les nostres joguines, contes, manualitats, pintures… Una cabana perfecta per passar-hi dies sencers.\n➡ Consulta totes les idees per fer amb globus AQUÍ


Viatjant des de La Parreta. Dimecres de projeccions a l’aire lliure\nViatjant des de la Parreta ( nits de projeccions de viatges i mes..)\nLloc: Alberg La Parreta.\nCom es grava un documental de Natura.\nFernando Ràmia, naturalista i productor audiovisual, ens contarà com són les jornades d’observació i gravació per aconseguir minuts, sovint, segons d’imatges meravelloses de la natura per a conformar un documental d’un espai natural.\nL’activitat començarà a les 20 h on a la llum del dia ens mostrarà els aparells de gravació, el treball amb els drons, etc.. amb la possibilitat de fer alguna gravació en el mateix moment, aprofitant el pas migratori, que ja ha començat i del que algunes vesprades gaudim des de La Parreta.\nDesprés del sopar amb una xicoteta introducció per a donar a conèixer alguns dels seus treballs fets al propi terme de Vilafranca i per finalitzar passarem el seu documental de natura “Alfaro, el corazón del Ebro”\nL’activitat té un aforament reduït pel que cal reservar a través d’aquest formulari.\nLes projeccions es faran al carrer, per la qual cosa es recomana dur roba d’abric. Que el fred no ens impedisca viatjar. Tot i que sembla una exageració es la realitat dels estius de Vilafranca, no anirem a queixar-nos.\nCal apuntar-se nominalment cada participant. Podeu indicar un sol contacte (mail-tlf) per a 2 o més persones que vingueu juntes.\nAquesta setmana el sopar vindrà de nou de la ma de Bolíssim, així que no t’oblides de triar la teua hamburguesa, vegana o de carna, a l’omplir el forumalari\nL’activitat té un cost de 12 € Begudes i cafés a banda.


Hotel Dombóvár Dombovar Hongria - Ofertes d'hotels amb els MILLORS DESCOMPTES EN LÍNIA\nVeure tots els 11 allotjaments a Dombovar.\nHunyadi ter 1-5, Dombovar, Dombovar, Hongria, 7200 - Veure al mapa\nMés informació sobre Hotel Dombóvár\nDissenyat tant per oci com per negoci, Hotel Dombóvár està situat idealment a Dombovar; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Hotel Dombóvár, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per anomenar algunes de les comoditats de l'hotel, hi ha instal·lacions per a reunions i banquets , habitació familiar, restaurant, servei de bugaderia, saló.\nGaudiu de les comoditats d'alta gama com ara aire condicionat, calefacció, escriptori, balcó/terrassa, aparell de televisió per tal de relaxar-vos després d'un cansat dia. L'hotel compta amb una llista completa de comoditats, com sauna. Sigui quin sigui el motiu del seu viatge, Hotel Dombóvár és una selecció idònia per a la vostra estada a Dombovar.


Noves incorporacions a la Biblioteca Digital de Sami Apps - Sami Apps kids education concepts\nNoves incorporacions a la Biblioteca Digital de Sami Apps\nBy Marjuliol 26, 2017Uncategorized\nHome » Noves incorporacions a la Biblioteca Digital de Sami Apps\nA Sami Apps apostem per la lectura infantil perquè els nens i nenes adquireixin l’hàbit de lectura i desenvolupin els seus coneixements a través dels contes. Així va néixer el projecte de la Biblioteca Digital de Sami Apps en la qual trobem aplicacions educatives basades en contes de fades i per a l’hora d’anar a dormir de diferents editorials espanyoles i europees.\nL’aplicació de cada títol inclou l’adaptació del llibre en aquest nou format, amb una lectura animada i activitats interactives complementàries per aprofundir en el contingut i potenciar la comprensió lectora dels més petits.\nAplicacions creades per l’equip de Sami Apps (guanyadors del Chupete 2015, la millor aplicació per a nens, el premi Academic’s Choice Awards 2016 i diversos reconeixements de webs especialitzades en aplicacions mòbils educatives al 2016). Un nou projecte nascut de la col·laboració de Sami Apps amb editorials infantils i amb el suport de la Direcció General de Política Lingüística i la Secretaria d’Afers Exteriors de la Generalitat de Catalunya.\nAquest estiu Sami Apps incorpora nous contes a la biblioteca digital. Quatre títols de Kerle el segell infantil de l’editorial alemanya Herder. Tots ells amb gran èxit de vendes i molt coneguts entro els nens i nenes alemanys.\nAntonia & Ole – Primer dia a l’escola\nL’Antònia i l’Ole aviat aniran a l’escola, i deixaran enrere la llar d’infants. Una nova experiència plena de dubtes i pors. Per això visiten la seva nova escola uns dies abans i descobreixen moltes coses interessants i divertides.\nAixí comença la història de l’Antonia i l’Ole van a l’escola. Una app perfecta per treballar les pors, dubtes i preguntes que tenen els més petits en començar a una nova escola, o una nova etapa escolar.\nAmb aquest divertit conte infantil els més petits de la casa s’ho passaran d’allò més bé. A més, l’aplicació està plena d’activitats per a nens preescolars com saber i escriure lletres, nombres i quantitats. I una activitat de trobar objectes dins de la il·lustració.\nFritzi: La cabra que no tenia por\nLa protagonista de Fritzi: La cabra que no tenia por és una cabreta que destaca en el seu ramat per ser molt valent, no té por de res, de vegades fins i tot és una mica temerària. Així que emprèn un viatge al voltant del món per aprendre el significat de la por.\nAmb aquest divertit conte infantil els més petits de la casa s’ho passaran d’allò més bé i aprendran el significat de la por. A més, l’aplicació està plena d’activitats infantils i un munt de curiositats.\nUna entretinguda lectura per a nens enriquida amb sons i activitats, perfecte per a l’hora d’anar a dormir.\nFitz – Un conill diferent\nEl protagonista de Fitz: Un conill diferent és fill d’una família de conills de Pasqua. En Fitz però no és com els altres, ell és diferent, no se li donen bé els treballs de Pasqua. Ell és bo en altres coses. I en aquesta història hi demostrarà les seves habilitats.\nAmb aquest divertit conte infantil els més petits de la casa s’ho passaran d’allò més bé i aprendran el significat de la por. A més, l’aplicació està plena d’activitats infantils per pintar i entretenir però també de trobar objectes dins de la il·lustració.\nEl protagonista de Missatge en una ampolla és un nen que en sentir-se només té la idea de conèixer a altres nens a través d’un missatge dins d’una ampolla a la qual llança al mar. Veurem com aquesta viatja a través dels oceans, passant per diferents continents i per les mans de diferents nens d’altres cultures, idiomes i comportaments.\nAmb aquest divertit conte infantil els més petits de la casa s’ho passaran d’allò més bé i aprendran el valor de la interculturalitat. A més, l’aplicació està plena d’activitats infantils. A més de conèixer per quins països i cultures ha viatjat l’ampolla de Missatge en una ampolla i aprendre salutacions en diferents idiomes.\nTotes aquestes aplicacions estan produïdes i creades totalment per Sami Apps, basades en els contes infantils publicats per Kerle.\nNavega per les pàgines d’aquests contes infantils, observant les seves imatges, gaudint de les seves animacions i escoltant els àudios nadius en 4 idiomes diferents (català, castellà, anglès i alemany). Als vostres fills els agradarà tant que afegiran aquest conte infantil com un dels seus favorits per a l’hora d’anar a dormir.


CREMANT POTA!: de juny 2014\n110km - 8460+ - 26:35:40\nAquesta ultra ha estat la gran bojeria que he fet mai fins ara, no estava en el meu calendari, simplement va ser un "calentón" d'un diumenge a la tarda que estava eufòric després d'acabar amb molt bones sensacions la Ultra Els Bastions quan em va sorgir l'oportunitat d'aconseguir un dorsal i no m'ho vaig pensar ni dues vegades, tenia el viu record del meu finisher en l'edició del 2012 i tenia moltes ganes de repetir. Em feia moltissim de respecte el repte d'encadenar en set dies de diferència dues animalades d'ultres com aquestes però em veia capaç d'aconseguir acabar la Emmona.\nA les sis del matí donen la sortida, entre els que correm la ultra i la marató sóm uns 900 corredors, jo com sempre a darrera de tot i aquest cop més que mai, si vull acabar aquesta animalada haig de dossificar molt i pendrem'ho amb molta calma ja que la Bastions encara em fa pupa a les potes. La pujada al Puig Estela la faig amb molta calma, amb el grupet de l'Abuelo Runner, el Jose, l'Ángel Chamero, el Josep Maria i l'Ilde. De xerrera i anar fent arribo al Puig Estela sense adonar-me'n, ja tinc els primers 1300+ al sac. La baixada fins a la pista que va a Pardines es inèdita a diferència d'altres edicions, es fa camp a través on més d'un cau de culet i mig rodolant avall jeje. Jo la faig amb la calma i sempre controlant de no forçar els quadris. De la pista al poble vaig al trote "cotxinero". Avituallament al canto, "poso" a les fotos que em fa la Laura Poch amb el Bodi i el Mestre Enric Sabaté i cap amunt.\nDe camí a la Serra de la Canya m'enganxo amb el David i l'Eva i més tard ja en els prats amb el Josep Maria i l'Ilde, jo de bla bla bla i controlant pota. Segón avituallament al canto i aqui sí arranco solet cap a Coll de Tres Pics, tramet ben parit entre els prats i camí fresadet que el faig trotant la mar de bé. Al arribar el coll, baixadeta fins el GR11 i seguidament remunto seguint el riu fins el Coll de la Marrana, tot aquest tram és al revés de fa una setmana.\nAl Coll de la Marrana menjo una mica i bec coca-cola per activar-me i enfilo cap al Bastiments, arribo a d'alt molt fresc, i en aqui ja comença el tram més guapo de la cursa, la carena tècnica i pedregosa que encadena el Pic del Freser, Infern, la Tossa del Gegant, coll de Tirapits fins arribar a Noucreus. Tot aquest tram vaig vigilant de no fer una passa en fals i sobretot gaudint de les impressionants vistes ja familiars per mi ja que m'hi passo sis mesos a l'any entrenant per aquelles contrades. Al arribar a Noucreus un altre tram inèdit en aquesta edició, el tram final de la carena de l'Olla de Núria que fa el Puig de Fontnegre fins al Pic de l'Àliga per baixar a Núria, aquest tram ja és més ràpid i el faig corrent amb brillo la part final. Arribo a Núria sobre les deu hores i mitja amb la sensació d'haver-me encantat massa però amb tota la pota fresca per cremar en la segona part que és on comença de debó la ultra.\nSurto de Núria amb 47km 4100+ a les potes, amb les piles carregades i amb moltes ganes de festa. La pujada al Coll d'Eina és un altre km vertical, així que a mantenir un ritme que no desgasti les meves potetes, aquest tram el faig amb el Jose, el Mario Ramos, La Irina, l'Ángel Chamero i el meu company del Terradesports Jordi Beneyto. La pujada pica que dona gust, al arribar a Eina ja fot ventolera, espero que no sigui com a Bastions que em va fer patir...per sort es pot aguantar. Aquest cop toca fer-lo al revés, i haig de dir que pica més fer l'Olla direcció al Puigmal que a Noucreus. Anem crestejant amunt i avall gaudint de les impressionants vistes a banda i banda però mai arribem al Puigmal, es fa molt feixuc aquest tram, inclús en certs moments es fa interminable i tot. Un cop coronat el Puigmal em llenço avall cagant llets direcció a Fontalba, pel camí em desmarco dels meus companys del tram anterior, el tram és molt corrible i jo em sento fort per anar a tope fins a Planoles, ja està bé de guardar pota. Carrego piles a l'avituallament de Fontalba i arranco a un ritme guapo cap a la Font de l'Home Mort, en allà atrapo el Jaume i el Miquel Àngel, companys banyolins i de saraus Tallaferro, amb ells faig el corriol fins a d'alt del Collet de les Barraques, després la baixada per corriol que va fins a Planoles la faig sol, cagant llets i de nit.\nArribo a Planoles, em menjo un parell d'entrepans amb una cervesa tot xerrant amb el Xavi Ropi, el Juanlu i el Bernat Figuerola. Surto direcció cap a la Covil en solitari sota una forta ventolera, la pujada és feixuga i dreta però vaig pujant bé, al arribar al Coll de la Coma Armada el vent és més intens, corono la Covil i ara em trobo una baixada inèdita molt rapideta que em duu fins el Refugi de Prats, en allà pico quatre fruits secs i altre baixadeta ràpida fins el tram d'asfalt que porta a Campelles que el faig en plan "cako" amb el Victor Sànchez i dos companys més.\nSortim del poble, tramet de pista i corriol fins a l'antena de Sant Antoni, ara ja en solitari, i corriol de baixada pedregós i punyetero fins al Polisportiu de Ribes de Freser.\nA l'avituallament de Ribes em trobo el Jaume i el Miquel Àngel, amb ells surto cap a fer el Taga. Per mi la pujada temuda del dia ja que a Emmona 2012 hi vaig treure sang i fetge, aquest cop m'el penso pendre amb calma, els meus dos companys es desmarquen just començar a pujar, al arribar al tram vetical pels prats em dona caça el Jordi Plans i junts anem fent, soportant la ventolera bèstia que hi fa i xerrant quan el pepino ens deixa fins arribar al cim, ja de dia gaudint de les vistes espectaculars que hi tenim. A la baixada a Coll de Jou deixo enrera el Jordi que va tocadet de quadris. A l'avituallament dono caça el Jaume i el Miquel Àngel i els 12km restants, ja de baixada els faig posseït pel dimoni adelantant a companys, enllaçant un corriol darrera l'altre amb algún tram de pista, creuant rierols i trobant-me força fang pel camí. Arribo a Sant Joan sobre les 8 del matí més feliç que un tornavís amb un temps correcte tot i la tralla que portava, amb la meva segona Emmona sota el braç i aconseguint l'improvitzat repte que m'havia proposat d'encadenar les dues grans ultres del Ripollès en set dies.\nPublicat per Jordi Garcia a 20:39 Cap comentari: Enllaços a aquest missatge\n90km - 6200+ - 18:29:52\nEls Bastions era una de les ultres escrita en majúscules en el meu calendari, em feia molta il.lusió fer-la ja que entreno molt sovint per la Vall de Ribes i ben mirat seria com passar un dia pel pati de casa.\nA les 5 del matí arribo al poliespotiu de Ribes de Freser per recollir el dorsal, poc després em dirigeixo a passar el control de material i situar-me a la sortida tot esperant que comenci la festa petant la xerrada amb amics i companys.\nA dos quarts de set en punt donen el tret de sortida i després de passar per alguns carrers del poble enfilem cap a Sant Antoni, pujada de 350+ per corriol estret que el fem en fila india fins a l'antena de la ermita, després d'un corriol ben xulo agafem pista fins a Campelles on passem el primer control. De Campelles fins el Refugi de la Covil tramet de pista avorrida que el passo xerrant amb un grup de corredors entre els quals hi han el Marçal i el Pablo, companys meus en diferents saraus ultreros.\nArribo el refugi i carrego aigua, just sortir enfilem una pujadeta de 250+ fets amb la calma, al coronar cim baixadeta entre els prats i petita pujadeta al Pla de Pujalts amb vistes espectaulars al Puigmal. Una altre puja-baixa i coronem l'Emperadora, passem control i baixada a sac fins a Planoles, primer camp a través entre els prats, després per corriol i des de la població de Nevà fins a Planoles per pista amb algún que altre corriol i petit "repetxó".\nA Planoles carrego bé d'aigua, menjo pa amb embotit i enfilo la pujada al Collet de les Barraques que encara que són 800+ es deixa fer bé. Pel camí em vaig trobant algún company que ja va apuradet. Al arribar a d'alt, en el control em trobo amb el Pep i junts anem fent. Tram tot de baixada corriolero fins a la Font de l'Home Mort, i des d'aqui tram de pujada fins a Fontalba. El tram de Fontalba a Núria deixo enrere el Pep i vaig augmentant el meu ritme diesel. En aquest tram txalo molt ja que el corriol que porta a Núria és molt xulo i els ànims de la gent que em vaig trobant pel camí em fot les piles. Arribo a Núria a les dues i mitja de la tarda sota una calor que espanta la terra.\nSurto de Núria amb les piles carregades i amb moltes ganes però no se si es pel menjar o la calor la pujada al Puigmal se'm atravessa una mica, sobretot l'últim tram dret fins al cim. Sort del Ramón que em dóna conversa i del bonic paissatge que vaig tenint que em fa pujar a un ritme correcte. Arribo al cim, fitxo i penso que fins a Tirapits li podré fotre canya...doncs tot el contrari, just sortir del Puigmal comença el torment!, una ventolera impressionant que en alguns trams tinc que fer força contra el vent per tal de que aquest no se m'emporti, en alguns dels trams estrets de la carena passo por. Per culpa del fort vent de cara que tenim el mal de cap se'm fa insoportable i vaig encadenant tots els pujes i baixes pels diferents cims dessitjant visualitzar el coll de Tirapits que mai arriba. Pel camí em vaig trobant a companys i tots ells estàn passant el seu calvari personal. Al arribar a l'avituallament de Coll d'Eina aquest ha volat pels aires. Al Coll de Noufonts haig d'agraïr els ànims que em donen els dos voluntaris que s'hi troben ja que arribo mort de fred i mig "enyuyat"...i a partir del Pic de Noufonts fins a Tirapits la ventolera augmenta i el calvari es torna més i més insoportable. Finalment arribo a Tirapits alleujat i feliç com si hagués arribat a un oasi. El tram de Tirapits fins al Coll de la Marrana el faig corrent com puc i resguardat del putu vent però amb poca energia ja que aquesta s'ha quedat a la carena.\nArribo al Coll de la Marrana "out", sense forces ni energia, i el vent torna a fer de les seves, també es veu que ha volat l'avituallament. En aqui passo cinc minutets ratllat per com he d'afrontar el tram fins al Balandrau ja que vaig fos. Entre aquests pensaments negatius arranco a córrer, fins a Coma de Vaca vaig corrent a un ritme força bó ja que va de baixada. Quan arribo a la pujada al Coll de Tres pics aquesta se'm torna a fer feixuga però txino a txano vaig pujant, en aqui hem torno a trobar el Ramón i junts arribem a d'alt. Del coll fins al Balandrau em recupero i faig els 200+ que resten la mar de bé, fitxo al cim i la baixada fins a l'avituallament de més avall del Cerverís el faig corrent a bon ritme i gaudint de les vistes a la Serra Cavallera.\nDe l'avituallament fins a Pardines m'ajunto amb el Miguel, un corredor de la vella escola que durant el camí em va explicant les seves batalles. Fem primer un tram de pista per després ja de nit enllaçar amb un corriol de baixada molt guapo que ens porta a Pardines. Menjem i bevem una mica i amb el Miguel arranquem a per l'últim escull de la jornada: el Taga.\nLa pujada al Taga de Els Bastions es fa per pista avorridota quasi fins el coll, per sort força light comparat amb alguna de les que he fet amb els Tallaferro...en aqui el Miguel i el Ramón, que ens venia just darrera van tirant i em treuen uns metres, jo vaig fent. Del coll al cim vaig pujant bé, ara ja quasi ho tinc...arribo al cim entre aplaudiments i sons d'esquellot. Fitxo i arranco cap avall posseït pel dimoni camí de Ribes, coneixedor d'aquest tram i de que les baixades són lo meu, sabia que un cop arribat el cim era la meva, durant la baixada vaig avançant a companys, un darrera l'altre, com un vendaval!, quin tram més ben parit, primer entre els prats i després per corriols ben corribles. Enxufadissim arribo a la linia d'arribada molt content per haver aconseguit una de les ultres més canyeres del calendari d'ultres català.\nPublicat per Jordi Garcia a 21:31 Cap comentari: Enllaços a aquest missatge


VISCOELASTICIDAD  | BIOMATERIALES (EUETIB) | Unybook\nViscoelasticidad El temps com és molt important. Els materials que tractarem, la seva resposta i comportament, depenen del temps Conclusiones del video: - A splash with memory is observed - A clear evolution from solid-like to fluid-like is observed - Surprisingly, the coeficient of restitution appears to increase with velocity Solid elàstic: tipus motlle Model fluids: Amortidor no tots els materials que retornen a la seva geometria original son anelàstics.\nUn material de propietats lineals, en aplicar una deformació, ens dona una deformació que no varia amb el temps, que es constant.\nAmb un fluid, quan li apliquem una deformació, (de cisalla), tinc un pic de deformació.\ntots els lligaments tenen propietats viscoelàstiques, si els carreguem presenten reep. Hi ha una deformació progressiva per a una tensió aplicada.\nDes de el moment 0, el lligament presenta una evolució de deformació (creep): Si representen la tensió vs temps, la deformació tindrà una forma del estil Strain. Quan descarrego tinc la recuperació fins a tensió zero També puc mirar que passa amb la carrega, amb la tensió que es genera dins el lligament: la corba te un estil tipus exponencial Els models aplicables son els següents: En el model Kelvin-Voigt tenim una motlle, amb mòdul de Young y un amortidor amb la seva viscositat. Esta fixat a la paret y apliquem una força a la part lliure. ¿Què passarà amb el model mecànic? En relaxar la força, tornarà a la seva forma inicial si es anelàstic Aquest model està be per aproximar sòlids viscoelàstics Veiem la demostració matemàtica: Integrem donat que la expressió anterior depèn del temps i per tal es de tipus derivada A temps zero, la deformació es igual a zero. Quan t tendeix a infinit, el valor de deformació tendeix a un llindar epsilon0. Contra més petit es el temps de retard, més ràpid tendim al valor epsilon sub zero.\nAmb Voigt puc provar una relació de la deformació respecte del temps. Ens permet modelitzar tant càrrega com descàrrega Ara tenim els dos components mecànics en sèrie Formulació matemàtica: La constant tau es eta / mòdul de Young però ara l’anomenem temps de relaxament. (relaxament de tensions) Aquest relaxament de tensions serà més o menys gran en funció de la constant tau.\nAmb aquests dos models mecànics tan senzills podem modelitzar el comportament de materials viscoelàstics Fins ara hem tingut una aproximació. Per fer una aproximació més realista s’hauria de fer servir el model de Maxwell generalitzat: Os cortical: te propietats viscoelàstiques en funció del rang de velocitats de deformació en que estem treballant PMMA (polimetil metacrilat): Viscoelàstic Podem assumir que ceràmiques y metalls tenen comportament lineals. Els dames materials, teixits, etc...podem assumir que tenen comportament viscoelàstic Problema Examen: Un biomaterial (polietilè tereftalat PET) de 15.0 cm de longitud es fa servir com a substitut del lligament creuat anterior (ACL) de genoll.\nUn assaig de propietats mecàniques d’aquest biomaterial (ACL-PET) ens informa de què, si aquest ACL-PET es deforma un 25%, passades 2 hores la deformació s’ha reduït el 10%.\nSi el cirurgià ha d’exercir una tensió de tracció de 2.0 MPa per fixar el ACLPET en la seva posició al genoll, quina serà la tensió que produirà el ACLPET al genoll passades 10h de l’operació? ℇ = 25% 𝑑ℇ = 2ℎ → ℇ = 10% 𝑑𝑡 𝐹 = 2𝑀𝑃𝑎 𝑡 = 10ℎ primer deformo 25% i aquesta es va reduint, per tant estic a la corba decreixent de Kelvin-Voigt. On el 1 – desapareix i només em queda la incògnita lambda. Com aplico això a l’operació? Fem servir aquest temps de retard, la seva expressió que es igual a: 𝜆= 𝜂 =𝜏 𝐸 I faig servir aquesta expressió amb el model de maxwell. Assumeixo que la tau es igual a la lambda. Conec el temps de treball.\nA maxwell posem la tensió inicial y volem conèixer la tensió després de les 10 hores.\nTinc una evolució temporal tant de deformació com tensió i fins cert punt amb les simplificacions correctes puc aproximar-ho matemàticament.\nTags: examen upc EUETIB EXAMEN PARCIAL BIOMATERIALES VISCOELASTICIDAD examen,upc,EUETIB,EXAMEN PARCIAL,BIOMATERIALES,VISCOELASTICIDAD\nBIOMATERIALES - ESTRUCTURA DE LOS SÓLIDOS (2015) Apunte\nBIOMATERIALES - PROPIEDADES MECÁNICAS DE LOS MATERIALES 1/2 (2014) Apunte\nBIOMATERIALES - FORMULARIO BIOMATERIALES PRIMER PARCIAL (2015) Resumen\nBIOMATERIALES - APLICACIONES ORTOPÉDICAS 1/2 (2015) Apunte\nBIOMATERIALES - PROPIEDADES ÓPTICAS, FÍSICAS Y QUÍMICAS (2015) Apunte


de setembre 01, 2018\n1 de setembre, oficialment avui acabem les vacances i reobro el blog.\nCom ja sabeu, sobretot els que em seguiu per l'instagram o el facebook cada estiu fem el nostre viatge amb el sistema d'intercanvi de vivendes. Només en puc dir coses bones, et permet viure dins el lloc on has triat, conèixer el veïnat, els costums, moure't en transport públic o amb les bicicletes que t'han deixat, poder anar a les botigues i mercats del barri on vius, veure des de dins la vida de la família que comparteix casa amb tu...i sense despeses d'hotel 😉.\nAquest any ens hem mogut pels països nòrdics, on hem passat un mes magnífic entre natura i ciutat. Intentant endinsar-nos (encara que només hagi estat una mica) en la seva cultura, la seva manera de fer i de viure.\nI què hem de dir del menjar...doncs que com a casa enlloc.\nVisites als mercats, amb ganes de producte fresc ( ja que una de les avantatges de viatjar així és que no cal fer totes les menjades fora de casa) i trobar-te amb carn, peix, làctics i producte elaborat (salxixes, moltes salxixes i mandonguilles, és clar).\nOn és la verdura? Que no es menja verdura en aquests països? La vam trobar als supermercats...però verdura verdura...a Dinamarca pèsols, a Noruega bròcoli i a Suècia tiribecs, i la resta arrels de tot tipus...nyàmeres, xirivies, pastanagues grans, petites i de tots colors, naps, fonoll, celerí... I la fruita, tret de les fruites vermelles que les trobes per tot arreu i les pots comprar en parades pel carrer, i les maduixes belgues la resta és fruita dolça que ve en capses d'Espanya i Itàlia i que majoritàriament es ven en safates de sis unitats, peres, pomes, raïm i préssecs...mentida prèssecs no, paraguaios i nectarines.\nI amb aquesta "varietat" hem cuinat a casa la qual cosa no ens ha impedit de tastar marisc i peixos de la zona, i postres dolços moooooolt dolços.\nI una de les coses que vam cuinar va ser un pastís que vam veure en una revista de la casa d'Ahrus, no em feu dir com es deia perquè és impossible de recordar. Era un pastís d'albercocs, que es fa amb només quatre ingredients i que nosaltres el vam fer amb maduixes i vam deixar als nostres amfitrions com a obsequi de comiat.\n250g de maduixes tallades en dos\n(opcional mitja culleradeta de llevat)\nPreparem un motlle amb mantega i farina perquè no s'enganxi.\nA la recepta posa muntar els ous a punt de cinta amb el sucre i després afegeix la farina barrejada amb el llevat. Nosaltres no teníem llevat i ho vam fer una mica diferent.\nAgafem els rovells i els batem amb dues cullerades de sucre fins que quedin ben escumosos.\nA part muntem les clares a punt de neu molt fort amb la resta de sucre.\nBarregem amb una espàtula, molt suaument, una quarta part de les clares, una quarta part de la farina, una quarta part de les clares... així fins tenir una massa ben homogènia i que no ens haurà baixat gaire.\nLa posem dins el motlle.\nPosem les maduixes en un bol i les barregem bé amb una cullerada de farina. Les posem damunt la massa al moment de posar-ho al forn.\nDurant el procés de coure's es repartiran per dins el coc.\nL'hem de tenir al forn uns 40 minuts, punxeu-lo abans de treure'l, i deixeu-lo refredar uns 10 minuts dins el motlle abans de posar-lo a la safata. Cal anar amb compte ja que és un coc molt flonjo i es pot trencar amb facilitat.\nA la revista presentaven un tall de coc d'albercoc amb una bola de gelat damunt un plat de crema. Tot són gustos heheh\nQuè me'n dieu? Encara que el menjar no sigui el millor dels danesos també en podem treure idees i fer-les a la nostra manera.\nlolines 1 de setembre de 2018, a les 16:14\nJa s'han acabat les vacances per a tots i tornem a la normalitat.\nM'alegro que hagis passat molt bon estiu.\nAquesta coca, es veu deliciosa.\nNo tot són postres 6 de setembre de 2018, a les 22:05\nTot va tornant a la rutina Lolines!\nMarta Padenous 2 de setembre de 2018, a les 8:21\nAquest viatge que heu fet és de traca i mocador! No tothom té un mes de vacances a l’estiu, però els que en podeu gaudir a disfrutar!!! Un molt bon obsequi de comiat!\nNo tot són postres 6 de setembre de 2018, a les 22:06\nÉs una de les meves sorts Marta, les vacances.\nLa Cuina de l'Olga 2 de setembre de 2018, a les 22:42\nPrenc nota de la teva recepta per quan torni a tenir préssecs, que ara arribaran els tardans.\nUn obsequi impressionant, igual que el viatge que heu fet. Qui pogués tastar-lo!\nNo tot són postres 6 de setembre de 2018, a les 22:08\nÉs molt facilet de fer i amb pressecs ha de ser molt bo també.\nSi el fas ja em diràs que et sembla.\nCristina 3 de setembre de 2018, a les 20:36\nPintassa! Pel nord d'Europa poden presumir d'una varietat de fruïts del bosc deliciosa.\nNo tot són postres 6 de setembre de 2018, a les 22:09\nNomés poden presumir de fruites del bosc.\nMiquel 4 de setembre de 2018, a les 20:34\nGloria muy interesante esta manera de viajar y una manera mas intima de ver, saborear y compartir culturas diferentes.Te he seguido por las redes y ha sido un verano fantastico y variado el vuestro, y el final la traca final con las setas de nuestro pirineo que también habéis gustado ya.\nUna receta fácil y vistosa ademas de buena y que gusta donde la pongas.\nNo tot són postres 6 de setembre de 2018, a les 22:10\nGràcies per seguir-me Miquel.\nLa veritat és que hem gaudit molt d'aquest estiu.\nSilvia T. Clarasó 4 de setembre de 2018, a les 21:16\nHola! pues que bo!! i facil de fer, m'agrada molt :)\nNo tot són postres 6 de setembre de 2018, a les 22:11\nÉs ràpid, fàcil i molt bo. Que més es pot demanar!\nSopa de Sopa (Pepi) 5 de setembre de 2018, a les 17:54\nQué buen comienzo Gloria!!\nCon recetas como esta da gusto volver de las vacaciones !!\nNo tot són postres 6 de setembre de 2018, a les 22:12\nAmblesmansalamassa 6 de setembre de 2018, a les 12:15\nUauuuu, quina pintassa!\nNo tot són postres 6 de setembre de 2018, a les 22:13\nMoltes gràcies Clara


Es tracta d'una benzodiazepina que normalment es fa servir per combatre l'ansietat\n16/10/2018 15:17 | Actualitzat a 16/10/2018 15:17\nTot sobre el Trankimazin | Cedida\nEl medicament que es coneix amb el nom de Trankimazin té la funció de fer disminuir l'excitació que experimenta l'SNC del nostre cos o sistema nerviós central, i en especial està indicat per tractar determinats trastorns que es vinculen amb l'ansietat, com ara el TAG o trastorn d'ansietat generalitzada.\nTot seguit, volem centrar-nos a observar més en detall en què consisteix el Trankimazin o alprazolam i en quins casos està especialment indicat. Igualment, examinarem el dosatge que se n'aconsella habitualment, les possibles reaccions adverses que pot desencadenar i les contraindicacions i precaucions que s'han de considerar quan s'administra.\nQuè és i com s'utilitza el Trankimazin o alprazolam?\nL'alprazolam és un medicament relaxant que normalment es comercialitza a Espanya amb el nom de Trankimazin, però que igualment —i entre altres— pot rebre la denominació de Xanax, Tranaz, Alprazolam Intensol, Tranquinal, Niravam, Alzam, Tensium i Trankimazin retard.\nEs tracta d'un fàrmac que pertany a les benzodiazepines, com ara el lorazepam o el diazepam, destinades en general a fer disminuir l'excitació excessiva de l'SNC o sistema nerviós central. Aquesta mena de medicaments, a més, tenen efectes hipnòtics i sedants, cosa que contribueix enormement a l'alleujament dels símptomes que habitualment s'associen a l'ansietat, com la tensió o els nervis, entre altres.\nPer aquest motiu, igual que les altres benzodiazepines, el Trankimazin és un psicofàrmac que es fa servir per al tractament dels trastorns d'ansietat generalitzada, l'ansietat vinculada amb les depressions i el trastorn de pànic amb agorafòbia o sense.\nL'absorció màxima del Trankimazin o alprazolam es produeix al cap d'1,5-2 hores, i la seva biodisponibilitat ronda el 90%. El seu metabolisme es du a terme essencialment al fetge, a través de l'enzim CYP2A4, i té una excreció renal perquè la seva eliminació es fa a partir de l'orina.\nReaccions adverses i possibles interaccions\nEl fet de tractar determinats trastorns vinculats amb l'ansietat amb Trankimazin pot originar alguns efectes secundaris, tot i que la seva intensitat normalment es redueix gradualment fins que desapareixen del tot al cap d'unes 8 setmanes.\nLes reaccions adverses més habituals del Trankimazin són:\nDisàrtria o problemes a l'hora d'articular els mots\nEl consum d'aquest fàrmac també s'ha relacionat amb nerviosisme, dermatitis, reducció del desig sexual, insomni, pèrdua de gana, nàusees, visió borrosa, disfunció sexual i alteració de l'equilibri i la coordinació. Això no obstant, es tracta de reaccions adverses considerades menys habituals.\nPer últim, cal remarcar que igualment hi ha un tercer grup de reaccions adverses que no es produeixen gaire sovint, només en 1 individu de cada 100 dels que consumeixen Trankimazin, com ara agitació, amnèsia, incontinència urinària, mania, al·lucinacions, irregularitat en la menstruació, irritabilitat o pèrdua de força.\nEl Trankimazin es comercialitza en formats diferents: per mitjà de càpsules, comprimits o càpsules d'alliberació prolongada, en solució concentrada i solubles per via oral. Els líquids habitualment són d'1 mg/ml, i les tauletes habitualment presenten el format de 0,25 mg, 0,5 mg, 1 mg o 2 mg.\nTant els comprimits de solució concentrada com els que són solubles per via oral o els normals s'han de prendre cada dia entre 2 i 4 cops. Quant a les càpsules d'alliberació prolongada, però, la freqüència es redueix a 1 sol cop al dia. Al principi, es recomana que els adults en comencin prenent entre 0,25 mg i 0,5 mg, un total de 3 cops diaris. Ara bé, cada 3 o 4 dies es pot anar incrementant aquesta quantitat fins a, com a màxim, 4 mg per dia.\nSi el medicament es pren per mitigar el trastorn de pànic, sovint s'estableix el seu dosatge en 0,5 mg un total de 3 cops al dia, una quantitat que també pot augmentar cada 3 o 4 dies fins que cada dia se'n prenguin entre 2 i 10 mg. Quan es vol tractar l'ansietat vinculada a algun trastorn de depressió més important, però, sovint se n'han de prendre entre 2,5 i 3 mg cada dia, en diferents dosis uniformes.\nEs tracta d'un fàrmac que requereix la prescripció d'un metge | Cedida\nPrecaucions i contraindicacions quan es tracta de consumir Trankimazin\nAquest fàrmac té contraindicacions per a les dones que estan embarassades, per als individus que es tracten amb itraconazole o ketoconazole, que tenen glaucoma d'angle estret o que simplement presenten alguna al·lèrgia a qualsevol benzodiazepina.\nIgualment, amb els pacients que també presenten alguna malaltia dels ronyons o el fetge, els que es tracten per mitjà d'algun altre psicofàrmac i també els que tenen més de 60 anys s'ha d'anar especialment amb compte a l'hora de dosificar el Trankimazin i de fer-ne un seguiment.\nCom que es tracta d'un fàrmac que deprimeix el sistema respiratori i el sistema nerviós, és important que el seu consum no es barregi amb el de substàncies que també són depressores, com ara l'alcohol o altres medicaments sedants, tranquil·litzants o hipnòtics. Quan s'està prenent aquest fàrmac, a més, és important que no es faci servir maquinària perillosa i que no es condueixi, com a mínim fins que s'observin els efectes que ens produeix el medicament.\nAltres precaucions més concretes\nEls metges han de supervisar els pacients que prenen aquest fàrmac, sobretot si la persona presenta algun antecedent de trastorn relacionat amb el consum excessiu de substàncies, perquè podria arribar a causar una dependència.\nTant la gravetat com el risc de dependència d'aquest medicament s'han demostrat superiors en els casos de les persones que consumeixen més de 4 mg de Trankimazin cada dia. Sigui com sigui, en cas que es consumeixi el fàrmac al llarg de més de 12 setmanes, podria arribar a crear dependència també a través de dosis inferiors.\nL'alprazolam i l'abstinència\nEl fet de parar de consumir de manera brusca alprazolam pot originar símptomes que habitualment es relacionen amb l'abstinència i que podrien produir-se al llarg de diverses setmanes. Alguns dels signes i símptomes que es poden observar són:\nSi volem evitar aquests símptomes tan molestos, cal que parlem amb el nostre psiquiatra per tal d'esbrinar la millor manera de deixar el tractament, sempre gradualment.\nTambé et pot interessar: Recull de 36 grans frases sobre la salut mental i física\nHamidovic, A. (2003). Alprazolam. The Gale Encyclopedia of Mental Disorders (Vol. 1, pp. 35-36). Detroit: Gale.


•• Mitic viajes viatges - Travel and Leisure - SERVEIS RECEPTIUS I ORGANITZATIUS DE VIATGES EN GRUP exclusius culturals, gastronomicos, jardins, vinyers, museus, familiars, femenins i tercera edat\nPOLITICA DE PRIVADESA I CONFIDENCIALITAT DE LES DADES REBUDES I EXEMPCIONS DE RESPONSABILITAT DE LA INFORMACIO OFERTA\nMITIC VIATGES té el seu domicili social en l'Avinguda de Pere III, 35 de BALAGUER (25600) a la província de LLEIDA,, CIF A-25016973 i aquesta inscrita en el Registre Mercantil de Lleida, Tom 95, Llibre 64, Foli 120 Fulla 884, Inscripció 1ª.\nMITIC VIATGES vol respectar i respecta plenament el seu dret a la privadesa i li garanteix la protecció de les dades de caràcter personal que ens subministri de conformitat amb l'establert en la Llei 15/1999, de 13 de desembre, de Protecció de Dades de Caràcter Personal (*LPD), i amb la Llei 34/2002, de serveis de la societat de la informació i de comerç electrònic (*LSSICE) ,i amb aquesta Política de Privadesa, que s'apliquen plenament en aquesta pàgina Web.\nLes Dades Personals recollits seran objecte de tractament automatitzat i incorporats als corresponents fitxers automatitzats per MITIC VIATGES, sent MITIC VIATGES. titular i responsable d'aquest fitxer (d'ara endavant, el "Fitxer"). Amb aquest objecte, MITIC VIATGES proporcionarà als USUARIS del seu lloc web els recursos tècnics adequats perquè, amb caràcter previ, puguin accedir a aquest avís sobre la Política de Protecció de Dades o a qualsevol altra informació rellevant i puguin prestar el seu consentiment a fi que MITIC VIATGES procedeixi al tractament automatitzat de les seves Dades Personals. Les dades de caràcter personal, seran tractats amb el grau de protecció adequat, prenent-se les mesures de seguretat legalment necessàries per evitar la seva pèrdua, deterioració i subministrament i accés a tercers no autoritzats. Això no obstant això, l'USUARI ha de ser conscient que les mesures de seguretat en Internet no són *inexpugnables.\nMITIC VIATGES no utilitza "Cookies" de cap tipus per establir una relació entre el seu ordinador i la nostra pàgina Web ni per a cap altra finalitat, i per tant no prenem cap dada seva ni de la seva connexió en cap moment.\nEL SEU DRET A l'ACCÉS, RECTIFICACIÓ I BAIXA : Tal com estableix la LPD, en qualsevol moment Vè. Podrà exercitar els seus drets d'accés, rectificació, cancel·lació, i oposició davant MITIC VIATGES bé mitjançant l'enviament d'un correu electrònic a l'adreça: reservas@mitic Viatges.com, bé per comunicació telefònica al 902.42.41.42, o bé mitjançant l'enviament d'una carta al domicili social de MITIC VIATGES. indicat al principi d'aquesta informació. VIATGES *MITIC VIATGES, S. a. li garanteix que ha adoptat les mesures tècniques i organitzatives necessàries per garantir la seguretat de les dades de caràcter personal que es troben en la nostra base de dades de subscriptors, i evitar la seva alteració, pèrdua, tractament o accés no autoritzat, tenint en compte de l'estat de la tecnologia, la naturalesa de les dades emmagatzemades i els riscos al fet que estan exposats, tot això de conformitat amb el que estableix la LPD i el Reial decret 994/1999, d'11 de juny, pel qual s'aprova el Reglament de mesures de seguretat dels fitxers automatitzats que continguin dades de caràcter personal.\nDADES PERSONALS RECOLLITS EN ELS TRAMITIS DE RESERVA I/O INFORMACIÓ: En relació amb la nostra política de confidencialitat, volem informar-li del següent: Quan encarregui algun producte o servei a través de nostre assetjo Web, haurà d'especificar el seu nom complet i el de totes les persones integrants de la seva reserva, especificació de l'edat de les persones quan aquestes puguin estar subjectes a descomptes i tarifes especials (nens, joves, tercera edat, etc.), adreça postal seva (per al possible lliurament de la documentació de la seva possible reserva), codi postal (a fi d'assignar-li automàticament com de les oficines de la nostra empresa aquesta més propera al seu lloc de residència i va a atendre la seva petició), adreça de correu electrònic, nacionalitat (per poder informar de les condicions de passaports i visats en la destinació que triï), i número de telèfon o de fax (per poder posar-nos en contacte amb Vostè en cas de necessitat. Aquestes dades ens permetran tramitar la seva sol·licitud, així com informar-li sobre l'estat de la mateixa.\nSi participa en algun concurs o promoció, li demanarem el nom, l'adreça postal i l'adreça de correu electrònic. Aquestes dades són necessàries per a l'organització dels concursos i per informar als guanyadors. No comunicarem les seves dades personals a cap tercer aliè a la nostra organització i a la prestació dels serveis per Vostè sol·licitats (agències majoristes, hotels, línies aèries, trasllats, i qualsevol altra empresa o persona als quals hem de fer arribar la reserva o sol·licitud dels serveis del viatge demandats per Vostè).\nLes dades que hem de proporcionar obligatòriament als proveïdors de serveis turístics amb els quals Viatges MITIC VIATGES, s. a. manté relacions comercials, que podran residir en qualsevol lloc del món, en el cas que reservi o adquireixi algun producte o servei a través de nostre assetjo Web, seran solament aquells que es precisin per tramitar la petició i reserva del servei en qüestió i els que siguin necessaris per a la bona prestació del mateix i vindran obligats a utilitzar les seves dades, única i exclusivament, per donar compliment a fi del contracte.\nTambé és possible que proporcionem a dites terceres estadístiques globals sobre les nostres vendes, clients, tràfic de dades i altra informació de l'assetjo Web, però aquestes estadístiques no inclouran cap dada que pugui identificar-li personalment. Ens limitarem a recaptar i utilitzar aquelles dades personals que estimem necessaris per a la prestació de serveis personalitzats d'alta qualitat, entre els quals pot incloure's l'assessorament i informació sobre els nostres productes o serveis, sobre els de les altres companyies del Grup, així com sobre aquelles oportunitats que vam crear puguin redundar en el seu benefici.\nMoltes són les empreses que li bombardegen amb publicitat a través del correu electrònic tan aviat com disposen de les seves dades. En Viatges MITIC VIATGES, S. a., és possible que rebi informació d'utilitat de les empreses que hàgim seleccionat prèviament.\nAixí mateix, utilitzarem la informació que de vostè disposem per traspassar-la a VIATGERS PER INTERNET S.L. perquè Vostè rebi de forma gratuïta la Revista de Turisme i Ofertes de Viatges, capdavanter entre les revistes de viatges en Internet al nostre país (més de 320.000 subscriptors) i amb ella rebrà articles de viatges i informacions d'interès, a més d'ofertes, promocions i recomanacions sobre productes i serveis relacionats amb el turisme i els viatges a la mesura de les seves necessitats. Pensem que aquesta és una dels principals avantatges de pertànyer a la comunitat MITIC VIATGES. D'aquesta revista rebrà Vostè la subscripció gratuïta per e-mail que haurà de Vostè *reconfirmar per rebre-la, i podrà, en qualsevol moment i de manera senzilla, donar-se de baixa de la subscripció de la mateixa.\nFinalment, i a l'efecte del que es disposa en l'article 34.i) LPD, l'Usuari presta el seu consentiment perquè puguem transferir les seves dades als destinataris i en els termes i condicions anteriorment indicats, amb destinació a qualsevol país del món, fins i tot a aquells que no ofereixin un nivell de protecció equiparable al de la LPD\nÚS DE L'ASSETJO WEB Aquest assetjo Web és única i exclusivament per a ús personal dels Usuaris. Es prohibeix la seva modificació, reproducció, duplicació, còpia, distribució, venda, revenda i altres formes d'explotació amb finalitats comercials o no. Vostè es compromet a no utilitzar est assetjo Web per a finalitats il·legals o prohibits.\nEn particular, l'Usuari de l'assetjo Web accepta que únicament utilitzarà el lloc Web per a si i que els productes o serveis adquirits a través de l'assetjo Web seran per a ús o consum propi o de les persones en nom de les quals estigui legalment autoritzat per actuar. L'Usuari no revendrà productes o serveis adquirits a través de l'assetjo Web a altres persones.\nLIMITACIÓ DE RESPONSABILITAT MITIC VIATGES ofereix est assetjo web en l'estat en el qual es presenta, pot contenir imprecisions o errates. MITIC VIATGES no efectua manifestacions ni ofereix garanties de cap classe, ja siguin explícites o implícites, quant al funcionament de l'assetjo web o a la informació, contingut, programari, materials o productes inclosos en el mateix. en la mesura que ho permeti la legislació aplicable, MITIC VIATGES queda exonerada de qualssevol garanties, ja siguin explícites o implícites, incloses, entre unes altres, les garanties implícites de comerciabilitat i idoneïtat per a una fi determinada. MITIC VIATGES no serà responsable dels danys o perjudicis de qualsevol índole que puguin derivar-se de l'ús d'est assetjo web, inclosos, entre uns altres, els danys directes i indirectes.\nsense perjudici de la generalitat del que es disposa en el paràgraf anterior, MITIC VIATGES no assumeix responsabilitat alguna que pogués derivar-se de la falta de veracitat, completud, actualització i precisió de les dades o informacions sobre ofertes, productes o serveis, preus, rutes, distàncies, característiques i qualssevol altres dades i informacions rellevants sobre els productes i serveis oferts a través de l'assetjo web pels proveïdors de productes o serveis o organitzadors de viatges combinats.\nVINCLES O ENLLAÇOS AMB ALTRES LLOCS WEB El lloc Web de MITIC VIATGES pot contenir vincles o enllaços amb altres llocs Web no gestionats per MITIC VIATGES. Aquests vincles o enllaços, s'inclouen només a l'efecte de referència. MITIC VIATGES no exerceix control algun sobre aquests llocs Web, ni és responsable del contingut dels mateixos. La inclusió de vincles o enllaços a altres llocs Web no implica que MITIC VIATGES promocioni, avali, garanteixi o recomani aquest assetjo Web. Els vincles o enllaços que inclou el lloc Web de *MITIC *VIATGES únicament són oferts com a referències informatives sense cap tipus de valoració sobre els continguts, propietaris o serveis o productes oferts des dels mateixos.


Vent d Cabylia: de febrer 2015\nPostejat per Vent d Cabylia a les 16:32 24 comentaris:\nPostejat per Vent d Cabylia a les 08:48 7 comentaris:\nMolta gent s'ha sorprés en escoltar el "rap" que li han fet a Pablo Iglesias amb el discurs de la Marcha del Cambio que vaig citar l'altre dia. Però, independentment que tinga flow el condemnat, no és tan sorprenent, ja que, no debades, quasi des de l'inici de La Tuerka en 2010, el programa emés primerament en Tele K Vallecas i ara en Público TV, i del qual va nàixer d'alguna manera Podemos, hi ha hagut una atenció particular al hip hop polític, amb una secció específica. D'ací, per exemple, la relació tan estreta que han mantingut Pablo Iglesias i Íñigo Errejón amb Los Chikos del Maíz, que no han sigut els únics valencians que han passat per La Tuerka. Molts d'ells, a més a més, ho han fet cantant en valencià, com Orxata Sound System, que hi van presentar fa tres anys el seu "Modus operandi", Barraques SudSistema amb "La merda es queda", les xicones d'Efecto Doppler, amb un parell de cançons bilingües, Atupa amb "Desobedients" i un ball masiero inclòs, l'ara arxiconegut Zoo -no explicaré ací l'absurda "polèmica" del darrer Festivern- o la cantant de Mafalda i Suquet de Rap -que solen cantar en castellà, però tenen una cançó que es diu "Nosaltres, els valencians"- amb "La veu dels oblidats". Ací els teniu, per si voleu fer-los una escolteta:\nCom veieu, molta joventut, molta força i molta voluntat de subversió... A més a més, no són els únics grups existents, sinó que l'escena del rap en valencià és cada volta més àmplia, amb grups com Arrap, uns dels pioners dels quals ja vaig parlar ací mateix i que són, segurament, els més declaradament valencianistes, Frida, amb membres dels mateixos Arrap i de Barraques SudSistema, Tesa i Vent de Ponent, amb els quals els anteriors van compartir nominació al millor disc de rap en els darrers Premis Ovidi Montllor, Embolicats, que acaben de traure un single demolidor -el que enllace ací avall- i estan conformats per un oliver, un madrileny i un búlgar, o Pupil·les Dilatives, un altre grup de dones, que en el seu primer disc han fet precisament una col·laboració amb Efecto Doppler. De tots ells vos deixe també una mostra, a la qual afig dos cançons que m'atrauen especialment, una de les mateixes Efecto Doppler, "Festa bona", i una altra de l'anterior disc d'Arrap, "Tracka final" (amb la col·laboració de Pantxo i Palau, quan Orxata Sound System estava en actiu).\nActualització: M'apunten que Arrap també va participar en La Tuerka fa tres anys amb un tema sobre el conflicte nacional basc. Ací el podeu trobar.\nPostejat per Vent d Cabylia a les 08:50 Cap comentari:\nCategories: Música, Valencià/Català\nTres píndoles sobre Podemos: esquerres, apoderament i nacionalisme espanyol castellanocèntric\n"La Puerta del Sol, otra vez símbolo de futuro, de cambio, dignidad y de valor. 2 de mayo de 1808: no fueron los reyes ni los generales, ni los brillantes regimientos del Palacio Real los que se opusieron a la invasión, fue el pueblo de Madrid, ése que hoy está en la calle con nosotros, el que compró con sacrificio la dignidad frente a una invasión intolerable. Fueron los de siempre, los de abajo, los humildes, los que se enfrentaron a la vergüenza y a la cobardía de unos gobernantes que sólo defendían sus privilegios, sin importarles nada más. Esa gente humilde y valiente está en nuestro ADN y estamos orgullosos. Más de 100 años después, mirando al balcón que hay debajo de ese reloj, hubo gentes que soñaron una España moderna y democrática, en la que no hubiera diferencias entre hombres y mujeres, en la que todos los niños tuvieran una escuela pública a la que ir, en la que la oscuridad y la ignorancia fueran sustituidas para siempre por la justicia social y el progreso. Esa gente valiente está en nuestro ADN y estamos orgullosos ".\nAhir es va parlar molt de Podemos a propòsit de la seua Marcha del Cambio que va fer confluir en Madrid gent de tot Espanya i vaig voler parar-li una atenció especial als 20 minuts de discurs que va exposar per Pablo Iglesias (ací els teniu íntegres i ací una part en versió rapera, que té la seua gràcia). Al remat, no va fer més que refermar-me en allò que ja pensava anteriorment sobre ells. En primer lloc, que el nucli dur de Madrid (Iglesias, Errejón, Monedero i companyia), tot i que puguen jugar en els mitjans de comunicació a dir que no són concretament d'esquerres per a incorporar així més gent al seu projecte, ho són i molt. Malgrat que hi ha part de la mateixa esquerra que tracta de negar-ho, pense que és una evidència i els seus discursos, amb referències constants a les situacions de resistència, als valors republicans i al poder i les necessitats dels humils, de "los de abajo", ho constaten. També la majoria de gent que mobilitzen -no tant així els seus votants- provenen de les esquerres o, si s'han de situar en algun espectre polític, ho farien entre la majoria de valors de l'esquerra.\nEn segon lloc, com des del primer dia que s'han presentat en societat, continue admirant la seua capacitat d'encoratjar, de fer que molta gent s'il·lusione i es mobilitze, ajudats evidentment per la crisi i la fartera generalitzada amb els partits tradicionals, però amb una proposta discursiva que és capaç d'arribar a bona part de la ciutadania, d'apoderar-la i unir-la en una mateixa causa. En eixa línia van anar els primers compassos del discurs d'Iglesias, en què va fer referència constant a què la gent humil d'Espanya ha sigut històricament valenta en els moments més difícils i ho duu en l'ADN, de manera que ara és l'hora de traure eixa valentia congènita. Es tracta d'una visió clàssica dels nacionalismes que volen reeixir: dir que el "nostre poble" és inherentment valent, o sabut, o qualsevol altre aspecte positiu, per tal que els ciutadans se senten imbuïts d'eixe valor i el facen un leitmotiv de les seues vides. Ho vaig tractar d'explicar en uns altres posts (ací i ací), indicant, precisament, que el nacionalisme valencià s'havia dedicat fins ara a intentar reproduir una visió pessimista del poble valencià, com a poble "moll i foll", la qual cosa no ha ajudat en absolut a la seua pròpia extensió social com a moviment ideològic.\nEn estreta relació amb açò, el tercer i darrer aspecte que el discurs d'Iglesias em va refermar completament és el seu nacionalisme espanyol de matriu historicocultural castellana, sense la més mínima atenció a la qüestió del plurinacionalisme hispànic (o només en aquells llocs on forma part del debat hegemònic establit, com a Catalunya i el País Basc). És per això que he seleccionat el vídeo de dalt i he transcrit les seues paraules, que contenen les dos úniques referències històriques del discurs i les dos es referixen a esdeveniments històrics que van passar a Madrid. El súmmum del madrilenyocentrisme del discurs és precisament el seu inici, quan Pablo Iglesias fa referència a tots els que estan allí presents com si foren "el pueblo de Madrid", equiparant-los directament amb els que van eixir al carrer el 2 de maig de 1808, com si en altres llocs d'Espanya no hi hagueren hagut moviments populars de resistència a la invasió napoleònica i com si un senyor de Lugo o una dona d'Ontinyent foren "pueblo de Madrid". El mateix amb la següent referència històrica que fa a continuació, sobre la proclamació de la Segona República, que pareix que només s'haguera proclamat a Madrid i no s'haguera fet també de manera fervorosa en altres ciutats, de Jaca a Barcelona passant per Eibar, Sahagún o València.\nPoc hauria costat fer referències als moviments populars de tots els llocs d'Espanya en aquells dos fets històrics, parlar en una línia de com el poble espanyol es va alçar ací i allà o de com la República va ser una cosa volguda per la majoria de ciutats i pobles de l'Estat, però això, el madrilenyocentrisme, també sembla que el duguen en l'ADN. Evidentment no és així, però sí que és la seua cultura històrica i la seua tendència, un nacionalisme espanyol fortament centralista amb capital a Madrid, per al qual les "províncies" són simplement graners de vots per a fer i desfer segons eixa pròpia ideologia que acabe d'exposar (l'esquerra i l'apoderament, però també un centralisme quasi innat). I en el cas valencià, com bé sabem, caldrà molt més que això per a afrontar els problemes de la crisi i la nostra situació col·lectiva. Caldrà també un apoderament en clau valenciana per a acabar amb un sistema de gestió dels diners públics espanyols que ens castiga des de fa anys i anys, com explica clarament el darrer llibre de l'economista Vicent Cucarella, i amb el qual cal acabar des d'un poder valencià ferm i fort que s'enfronte al Govern de Madrid. Això, crec, no ens ho donarà Podemos.\nPostejat per Vent d Cabylia a les 13:04 4 comentaris:


Arxivament parcial: 3 independentistes fora de les investigacions judicials per la Vaga General del 21F - Alerta Solidària\nArxivament parcial: 3 independentistes fora de les investigacions judicials per la Vaga General del 21F\nA Tarragona, una de les nombroses causes obertes contra manifestacions independentistes, se centra en els fets de la Vaga General del 21 de febrer de 2019. Convocada per la Intersindical-CSC en contra de la repressió política i per les llibertats i els drets fonamentals, tingué un fort seguiment al Camp, com relaten els nombrosos atestats policials que, una vegada més, s’esforcen a identificar pel broc gros a aquells militants independentistes més actius i coneguts.\nAra, dos anys i mig més tard, tres companys, la Sara, l’Arnau i l’Aleix, queden fora de les investigacions tot i que, la fiscalia, encara és a temps d’oposar-s’hi.\nEn la breu interlocutòria on es decreta l’arxivament, el jutge Vicente José Martínez Pardo, magistrat del Jutjat d’Instrucció núm. 3 de Tarragona apunta que les imatges aportades on s’hauria identificat a la Sara i l’Aleix «son confusas y desenfocadas y no permiten la identificación ni la autoria de los hechos investigados». En referència a l’Arnau, el jutge exposa que «no existe más que una leve descripción como una persona que intenta atravesar la linea policial, però no hay imágenes de su intervención, salvo la presencia de la misma en la manifestación». El jutge considera que no es pot processar aquests 3 independentistes, pels relats policials imprecisos i gens fonamentats. S’entreveu aquí la intencionalitat criminalitzadora per part dels agents dels Mossos d’Esquadra que miren d’incrementar la llista de persones a sotmetre als procediments judicials, sense base i tirant de la llista dels activistes més coneguts.\nAhir vam poder conèixer l’arxivament de la causa seguida al JI 6 de Tarragona, pels fets del 21 de desembre de 2018, on hi havia com a persona investigada l’Arnau, qui avui coneix l’arxivament d’aquesta altra procediment.\nMalauradament però, la pilota és ara a la teulada de la fiscalia qui pot recórrer aquest arxivament i, alhora, concretar les acusacions contra els altres tres activistes que romanen com investigats en aquesta causa.\nAmb alegria continguda pel reconeixement de què ha estat un nou escarni judicial sense cap més base que la intencionalitat darrera de la repressió política pura i dura, i amb el compromís de fer costat a les companyes encara encausades, seguirem alerta les properes passes del procediment i animem a la societat tarragonina a sumar-se a les convocatòries solidàries que ben aviat concretarem.\nA Tarragona, Països Catalans, 21 de setembre de 2021


QUIN GOIG DE ROMÀNIC!: APUNTS SOBRE ELS GOIGS\nQUÈ SÓN EL GOIGS?\nDe la pàgina Els Goigs de l'Ignasi\nen reconeixement a la tasca de difusió\ni en homenatge i record del seu autor en\nJaume Ignasi Argilés (a.c.s.)\nEls goigs són composicions poètiques, de caire popular, que es canten a la Mare de Déu, a Crist o als sants. Es canten col• col·lectivament, en el marc d'un acte religiós de cert relleu, com ara una missa de festa major, un aplec, una processó... La seva finalitat consisteix a donar gràcies pels béns rebuts, o bé com a pregària per demanar la salut física o espiritual de la comunitat.\nLa forma estròfica dels goigs prové de l'antiga dansa provençal, la qual formava part, juntament amb la "balada" o "ball rodo", de les anomenades "cançons de dansa" (cosa que fa suposar que en principi foren ballats, si més no amb motiu d'aplecs i festes majors). El costum de cantar-ne ja arrenca dels segles XIII i XIV.\nDel bloc El Far de Puig-Agut\nuna exposició de Nora Vela.\nEls goigs són unes composicions poètiques de lloança a la Verge, a Déu i els sants principalment. Van adreçats a ser cantats pel poble a les esglésies i santuaris tot lloant l’advocació titular. Les poesies, en català des del seu origen, presenten una estructura estròfica i mètrica molt antiga, derivada de la ‘dansa’ medieval provençal, que s’ha perpetuat ininterrompudament al llarg de set-cents anys gràcies a ser cantats en ocasions festives, i també gràcies a la difusió de la impremta. És per això que dels goigs se’n diu que conformen un gènere literari semi popular per aquesta dualitat en la seva transmissió: l’oral i la tipogràfica.\nAquests càntics no són doncs coses del passat: arguments, lloances i precs encara ara s’entonen, es publiquen i es reediten, tot actualitzant les versions per vincular-les millor a les idiosincràsies de la societat actual. La seva difusió ha estat permanent i ininterrompuda, i atresoren un munt d’informacions i de missatges que mantenen ben viu el desig dels fidels per cantar-los en ocasions festives assenyalades, com misses patronals, aplecs, o festes d’aniversari. (...)\nDel bloc Els Goigs de Manlleu\npublicat per la BIBLIOTECA MUNICIPAL DE MANLLEU.\nEstampaEl gravat de la figura divina presideix el full. Tradicionalment eren fets amb la tècnica de la xilografia al boix. Representa la imatge del personatge celestial, amb els seus atributs iconogràfics, així com –en alguns casos- aspectes de l’escenari i lloc de devoció. És freqüent, sobretot en els goigs impresos més antics, que un mateix gravat es repeteixi en diferents advocacions marianes o diferents sants i santes.\nS’estructura al voltant del gravat:\nA la part superior sol contenir el nom de l’advocació, santa, sant o Mare de Déu a qui estan dedicats i el lloc de veneració. Una de les fórmules més usuals és la que comença per “Goigs a llaor...” però també s’utilitzen d’altres com “Cobles...” o “Afectuosos llantos...”. Fa la funció de títol.\nDistribuït en columnes, generalment de dues a quatre, i en estrofes. La primera ‘l’entrada’, sol començar per la locució causal ‘puix’ o equivalent (que significa ‘ja que’) i que enllaça, generalment, amb una petició que se sol formular en els dos darrers versos que solen repetir-se.\nOracióEls goigs antics poden anar acompanyats d’una oració en llatí per pronunciar un cop s’han cantat els goigs.\nTambé en els goigs antics, pot trobar-se una nota sobre la devoció o la possibilitat de guanyar indulgències si es canten.\nEn els goigs moderns, al revers del full, pot trobar-se un text, particularment interessants, on s’explica la història del lloc i de la devoció practicada al personatge celestial, la santa, sant o Mare de Déu.\nUn article de Nora Vela\nAbordar un estudi diferent sobre els goigs1 representa oferir una dimensió nova a tot el que s'ha dit fins ara en les nombroses monografies i articles publicats, que es troben fàcilment en qualsevol catàleg de biblioteca.\nAtès el context acadèmic d'aquesta publicació, no es pot obviar l'enfocament més erudit que popular del tema, que tot partint de conceptes i definicions de l'àmbit universitari ens dirigeixen a plantejaments de treballs de recerca possibles i també a polítiques culturals, internacionals i pròpies sobre la preservació i conservació d'aquesta part del patrimoni bibliogràfic i documental que, per la precarietat material i el caràcter tradicional, semipopular i efímer, està més necessitada ara que mai d'una atenció especial.\nEn un moment en què les grans biblioteques ofereixen notícia dels seus fons fabulosos en línia, tant a través de catàlegs descriptius com de digitalitzacions consultables electrònicament, els goigs catalans pateixen una ignorància catalogràfica de manera generalitzada segurament per la complexitat i el temps de dedicació que cada foli necessita al moment de descriure'l. És més ràpid tractar una enciclopèdia multivolum que uns goigs d'un sol full que, a més de les dades usuals, pot oferir notació musical, responsabilitat artística d'orles i de gravats, toponímia vinculada al text o estudis històrics diversos, entre d'altres a considerar. I cal tenir present que es calcula que hi ha uns 40.000 goigs publicats des del segle xvi, sense que pel caràcter tipogràfic de full volander s'hagin sotmès a reglaments legals d'impressió i de difusió, ni tan sols sovint a permisos eclesiàstics usuals.\nÉs per això que l'inventari general, per no dir la catalogació, de tots els goigs està per fer i no es pot partir de cap llista procedent d'administracions públiques o religioses, ni de bibliografies retrospectives ni actuals. Solament els fons importants de col·leccions, com ara les del Monestir de Montserrat, la Biblioteca de Catalunya, la Biblioteca Pública Episcopal del Seminari de Barcelona i l'Arxiu Gavín, entre d'altres, poden servir de base per arribar algun dia a tenir el coneixement cabal de la producció gogística catalana feta des del Renaixement i, ininterrompudament, fins al segle xxi.\nPerò alguna cosa està canviant des del moment que la informàtica ha democratitzat el coneixement i la difusió, i permet que col·lectius i particulars, amb exemplars de goigs als seus arxius, accedeixin a fer públics els documents i els donin a conèixer en línia sense supeditacions editores ni barreres econòmiques.\nI és aquí on la difusió dels goigs comença a gaudir d'una perspectiva oberta, des del moment en què se'n digitalitzen alguns exemplars o es mostren les notícies en recursos electrònics, ja sigui per temes, per llocs o per èpoques. Les facilitats editores de les tecnologies de la informació i la documentació comencen a reactivar l'interès pel tema i s'espera que també a estimular l'estudi literari, artístic i antropològic d'uns documents únics a escala mundial quant a tipologia, d'uns textos de coneixement i d'accés tan difícils fins ara.\nPer contextualitzar un marc referent a una aproximació històrica dels goigs, en el capítol dedicat a "El cançoner", Martí de Riquer (1964, v. 3, p. 539) diu que "des dels darrers anys del segle xiii o primers del xiv2 existeixen poesies en llaors de la Mare de Déu escrites en l'estrofisme del goig, avui tan popular, estrofisme que correspon al de la dansa de la poesia provençal". A partir d'aquesta asseveració s'obre la perspectiva dels estudis literaris dels goigs que completarà Antoni Comas (1964, v. 4, p. 213–248) en definir-los com a "gènere poètic semipopular d'arrel medieval, àmpliament conreat als Països Catalans fins a l'actualitat. Diem que són semipopulars perquè han fiat llur pervivència, no pas solament a la memòria col·lectiva, sinó també a l'estampa". En aquesta definició es troba l'objecte d'estudi dels goigs que es podria establir sota diverses perspectives: la literària,3 ja al·ludida pel que fa els textos; la tipogràfica,4 pel que fa a les presentacions, que inclouria les estampacions, les impremtes i la difusió; l'artística, que involucraria imatges, poesia i música;5 l'antropològica6 i l'etnogràfica,7 i la religiosa,8 totes basades en les transmissions a través de la memòria col·lectiva i de la impremta. També es pot veure en èpoques més recents la perspectiva amb notació musical inclosa.9 Totes demanen treballs de recerca i tesis elaborades. Les referències de les notes anteriors podrien oferir models de tractament per abordar i estimular recerques futures, ja que com diu Joan Carles Gomis (2002, p. 59) "en l'actualitat el valor dels fulls de goigs és essencialment artístic, literari i documental per a l'estudi i la investigació".\nLa consulta directa dels fulls dels goigs és bàsica per facilitar aquests estudis possibles. Constitueixen la bibliografia essencial del tema. I com tot document imprès, aquests fulls formen part del patrimoni escrit nacional protegit per la Llei de patrimoni cultural català de la Generalitat de Catalunya (1993), que dicta normes de preservació i conservació dels documents impresos.\nPerò la realitat és que les col·leccions de goigs són lluny d'inventariar-se o de catalogar-se públicament per mostrar-se als investigadors —abans s'ha parlat del cas, que també afecta altres materials rellevants com ara el dels cartells, que són objecte de descripcions minucioses i llargues— i que l'espai d'Internet comença a facilitar una incipient aproximació oberta a la riquesa cultural i patrimonial d'aquest gènere literari i artístic.\nEl propòsit d'aquest document és mostrar els recursos electrònics disponibles a Internet sobre els goigs, actualment, acompanyats de comentaris orientatius. Cada recurs es presenta amb el títol, l'adreça electrònica i el comentari pertinent. Tots s'han consultat entre els mesos d'agost i de setembre de 2009, Any Amades, de feliç coincidència per estar dedicat justament a l'insigne folklorista,10 amb motiu del cinquantè aniversari de la seva mort. Com sigui que la tipologia dels materials en línia és molt variada i els continguts plurals, s'agrupen en quatre apartats tots els recursos per facilitar-ne el seguiment dels casos i l'apreciació. Sota cada epígraf o subepígraf, els temes s'ordenen de manera preferencial:\nRecursos que inclouen goigs de lectura íntegra i factible.\nRecursos d'articles i de monografies sobre goigs, agrupats temàticament.\nRecursos de biblioteques i d'arxius amb notícies explícites de les col·leccions de goigs.\nRecursos per al col·leccionisme.\nPodeu llegir tot l’article a: http://www.ub.edu/bid/23/vela1.htm\n1 1 En el sentit que atorga al terme Josep Massot i Muntaner en el seu article “Goig” a Gran Enciclopèdia Catalana, 2a edició, 2a reimpressió. Barcelona: Enciclopèdia Catalana, 1989. v.12, p.134-135. Disponible a: <http://www.enciclopedia.cat/fitxa_v2.jsp?NDCHEC=0186360> [Consulta: 08/09/2009]\n2 Damià Roure (2007, p. 179–181) diu que en aquesta biblioteca es troben "els goigs més antics a partir del segle xiv, amb els 'Set goigs' del Llibre vermell". El facsímil d'aquest manuscrit està disponible a: <http://www.cervantesvirtual.com/servlet/SirveObras/08140629733581728654480/index.htm>. [Consulta: 08/09/2009]. Una audició recent de "Lo set goitx" del Llibre vermell a través d'una interpretació coral a "Brissago Valtravaglia (Va) Chiesa di S. Giorgio 23 agosto 2009 Stagione Musicale di Luino 2009 Progetto Interreg Interpretando suoni e luoghi Direzione artistica e organizzazione: Associazione Rinascenze" es pot sentir i veure a: <http://www.youtube.com/watch?v=HPi-cbqcPVs>. [Consulta: 22/09/2009].\n3 Marina Romero Frías ofereix un exemple de tractament particular d'un aspecte literari en el seu estudi (2006).\n4 Joana Escobedo ha estudiat a fons els aspectes tipogràfics de la producció poètica catalana impresa en plecs solts (1988; 1992). Els futurs estudis de goigs podrien completar-se tot partint de les anàlisis fetes en casos paral·lels pel que fa al suport material.\n5 Joan Carles Gomis Corell analitza detalladament els tres casos (2002, p. 57–64)).\n6 Henry Kamen aborda aquesta perspectiva (1998, p. 129-141).\n7 Josep Martí ofereix un exemple de tractament etnogràfic dels goigs segons el tema mèdic (1989, p. 143-150)).\n8 Dominique de Courcelles aprofundeix en aquesta perspectiva en la refosa de diversos estudis seus compilats a La paraula de l'àngel (2008). A Galícia, Feliciano Trigo Díaz analitza el fenomen dels gozos com una "teología popular en verso" (1996).\n9 Se centra en aquest aspecte el projecte de recerca del musicòleg Jaume Ayats Abeyà (2006), amb una bibliografia final interessant.\n10 Estudiós dels goigs, és també autor, juntament amb Josep Colomines, de l'obra Els goigs (Amades; Colomines, 1946–1948).


JOANETES CLUB DE FUTBOL: Acomiadament amb un empat a un.\nAcomiadament amb un empat a un.\nEl Joanetes va disputar ahir dissabte el seu últim partit de la temporada contra els Hostoles.\nL'11 inicial de Barris va mostrar uns primers 5-10 minuts de despistada, com ja ha sigut habitual al llarg de la temporada, encara que sense deixar que l'Hostoles crees perill. A la primera part el Joanetes va disposar de molt bones ocasions de gol, com en el cas d'una jugada personal de Pagès que va acabar topant amb la fusta després d'un bon xut. Bora el minut 30 de partit, després d'una gran jugada col·lectiva, novament Xavi Pagès, després de driblar-se a un parell de jugadors es quedava pràcticament sol a la boca de canó quan li van cometre un clar penal. Reyes, encarregat de llançar el penal que havia de suposar el seu últim gol de despedida, va fallar. El rebot el va afavorir a les seves botes però la va acabar llançant als núvols després que el defensa i el porter el molestessin.\nEl Joanetes no s'arrugava i mostrava una bona imatge. Els Hostoles per la seva banda no creava cap xut a porteria i les seves jugades acavaben a la frontal de l'àrea. Una defensa sòlida del Joanetes va aguantar el marcador a 0 tota la primera part.\nPocs minuts abans del final de la primera part, després d'un rebot a la frontal de l'àrea, "Rove" va empalmar una pilota alta per ficar-la al fons de la porteria. Un autèntic golàs que, aquest si, va significar el seu últim gol (de moment).\nJa a la segona part, el Joanetes va continuar diposant d'ocasions i els Hostoles continuava en la mateixa tònica de no fer massa res. No obstant, l'equip local es mostrava més atacant ja que el Joanetes no acava d'estar ben situat al camp.\nL'ovació popular se la van emportar Reyes i Xevi Pagès en els seus respectius canvis, després d'anunciar la seva retirada del futbol. Des d'aquí, gràcies a tots dos per tot el què heu fet i donat al club.\nQuan el partit semblava acabat (amb alguna que altra aposta guanyada), al minut 90 un jugador va xutar a porteria sense masses intencions. El porter, sense forces per treure-la no va poder evitar-ho i va pujar l'empat al marcador.


Aquest dimarts, xerrada del periodista de TV3 Joan Roura sobre la situació política a Orient Mitjà – Vilassar Ràdio\nAquest dimarts, xerrada del periodista de TV3 Joan Roura sobre la situació política a Orient Mitjà\nAquest dimarts 3 de maig, a les 6 de la tarda i a la Sala Carrau, nova conferència de l’Aula d’Extensió Universitària de Vilassar de Mar. Amb un títol ambiciós “20 anys d’errors. Orient Mitjà des de l’Afganistan a Egipte despès dels atemptats de l’11 de setembre de 2001”. La impartirà, i per videoconferència, la veu autoritzada del periodista de TV3, Joan Roura, especialitzat en el conflicte.\nRoura recorda que, el de l’Orient Mitjà, és un problema centenari que es precipita, diu, per la resposta dels EUA als atacs de Nova York i Washington. Per a ell, la invasió de l’Iraq i convertir-lo en un país amic feia molt temps que la buscava l’administració Bush; es pretenia redibuixar tot l’Orient Mitjà segons els interessos del tkink tank neoconservador New American Century.\nEll no creu en teories conspiratives dels atemptats de l’11S. Ha manifestat que l’atemptat no va ser provocat pels Estats Units, com apuntava alguna teoria conspirativa, però els va servir per a justificar la invasió a Irak.\nL’Orient Mitjà és una zona calenta del planeta, tres continents, tres religions i molts interessos econòmics barrejats com la descoberta del petroli a principis del segle XX. El conflicte va aparèixer amb l’administració britànica de Palestina, que estava sota l’Imperi Otomà. Sense oblidar-nos mai, apunta el periodista de TV3, del paper que juga Israel. Per a ell, la solució només pot passar per la consecució d’un estat binacional. Ha subratllat que l’eix central de política occidental és assegurar l’hegemonia d’Israel en aquella regió. Israel és l’únic estat nuclearitzat de la zona.\nRoura és pessimista. Veu difícil la solució. Tot amanit, és clar, amb un món àrab que funciona amb “tempos” molt diferents als del món occidental. El sentiment popular del món àrab i que sempre ha considerat i considera que sempre se’ls ha humiliat i que han estat depenent d’interessos externs i sotmesos a règims despòtics\nPer saber-ne mes, aquest dimarts a partir de les 6 de la tarda a la Sala Maria Roser Carrau de la mà de l’Aula d’Extensió Universitària de Vilassar de Mar.\nNotícia anterior‘Les veus del ple’ 29.04.2022\nSegüent notíciaEl conseller d’Empresa i Treball de la Generalitat, Roger Torrent, ha visitat Vilassar de Mar


Comprova si t'ha tocat ser en una mesa electoral el 10 de novembre a Manresa - Regió7 :: El Diari de la Catalunya Central\nHi haurà 738 persones repartides en 82 meses\nredacció | manresa 21.10.2019 | 15:28\nDes d'aquest dilluns al migdia, ja es pot consultar si t'ha tocat formar part d'una mesa electoral a Manresa en les eleccions generals del proper 10 de novembre. L'Ajuntament ha sortejat la composició de les meses en un ple extraordinari. Ara, el consistori disposa de tres dies per enviar les corresponents notificacions als "afortunats".\nTot i que els membres de les meses seran avisats en els propers dies, ja es pot comprovar d'una forma molt senzilla. Per saber-ho, només cal fer clic aquí, on s'hauran d'introduir el DNI i la data de naixement per descobrir si el 10-N has d'anar a una mesa. A més, el sistema també et diu a quin centre has d'anar a votar.\n738 persones repartides en 82 meses\nDe la mateixa forma que en les eleccions municipals i europees del 26 de maig, Manresa tindrà 82 meses (en 20 centres) entre les quals repartirà 738 persones. D'aquestes, finalment a les meses només en quedaran un terç, 246 (un president, un vocal primer i un vocal segon a cadascuna). Per a cada càrrec també s'han designat dos suplents. Tant titulars com suplents s'hauran de presentar al seu col·legi el dia de les eleccions a les 8 del matí.\nEl cens electoral de Manresa per a aquests comicis generals és de 52.589 votants. D'aquests, han entrat al sorteig d'aquest matí un total de 39.961 persones, que són les que complien els requisits: tenir entre 18 i 70 anys, estar empadronats a Manresa i disposar del títol de batxillerat, FP2 o superior, en el cas dels presidents, o EGB, ESO, FP1 o superior, en el cas dels vocals.\nLa condició de membre de la mesa electoral té caràcter obligatori. Si la persona té una excusa justificada documentalment que li priva d'acceptar el càrrec, disposarà de set dies a partir de la recepció de la notificació per presentar l'al·legació corresponent davant la Junta Electoral de Zona, situada als Jutjats de Manresa, en horari de 9 a 14 hores, o al telèfon 93 693 04 35.\n738 titulars i suplents per a les 82 meses del 10-N a Manresa. Manresa